Den ny verdensorden
Den ny verdensorden er en konspirationsteori, der antager en hemmeligt fremvoksende totalitær verdensregering.

Det almindelige tema i konspirationsteorier om en ny verdensorden er, at en hemmelighedsfuld magtelite med en globalistisk dagsorden konspirerer for eventuelt til sidst at styre verden gennem en autoritær verdensregering – som vil erstatte suveræne nationalstater – og en altomfattende propaganda, hvis ideologi hylder etableringen af den nye verdensorden som kulminationen på historiens fremskridt.

Man har udpeget mange indflydelsesrige historiske og nutidige figurer som værende del af en sammensværgelse, der opererer gennem mange frontorganisationer for at orkestrere vigtige politiske og økonomiske begivenheder, lige fra at forårsage systemiske kriser til at fremme kontroversielle politikker på både nationalt og internationalt niveau som skridt i et løbende plot for at opnå verdensherredømme.

Før begyndelsen af 1990'erne var sammensværgelse om en ny verdensorden begrænset til to amerikanske modkulturer, primært det militante anti-regerings-højre og sekundært den del af den fundamentalistiske kristendom, der beskæftigede sig med opdukken af antikrist.

Skeptikere som Michael Barkun og Chip Berlet bemærkede, at højrepopulistiske sammensværgelsesteorier om en ny verdensorden ikke kun var blevet omfavnet af mange der søgte stigmatiseret viden (en: 'stigmatized knowledge'), men at de også var sivet ind i populærkulturen og derved indledt en periode i slutningen af det 20. og tidlige 21. århundrede i USA, hvor folk forbereder sig aktivt på apokalyptiske årtusindscenarier.

Disse politiske videnskabsmænd er bekymrede over, at massehysteri over konspirationsteorier om en ny verdensorden i sidste ende kan have ødelæggende virkninger på det amerikanske politiske liv, lige fra eskalerende terrorisme udført af 'ensomme ulve' til fremgang for autoritære ultranationalistiske demagoger.

Se også 
 Wilsons 14 punkter for genopbygningen af Europa efter første verdenskrig, fremlagt for USAs Kongres den 8. januar 1918.
 Atlanterhavserklæringen fra august 1941 med Winston Churchills og Franklin Delano Roosevelts vision og hensigtserklæring om verden efter 2. verdenskrig.
 Great Reset som hævdes af konspirationsteoretikere skulle frembringe en ny verdensorden.

Noter og referencer 
Noter

Referencer

Eksterne henvisninger 

 "Ny verdensorden" af Hans-Henrik Holm i Den Store Danske på lex.dk (Især som idé om en politisk enighed)
 "Nu kommer den nye verdensorden" fra Det Udenrigspolitiske Selskab, Udenrigspolitik.dk af Hugo Gaarden, 26.03.2020 : Om coronakrisens betydning
 Analys: Mot ny världsordning i coronans tid af Jan Höglund 8. juli 2020. Fra Gp.se, Göteborgs-Posten (Især om USA vs. Kina)
 "World War I: A New World Order" – Woodrow Wilson’s First Draft of the League of Nations Covenant (Om Woodrow Wilsons første udkast til Folkeforbundet) – 5. april 2017 af Erin Allen
 "De Fjorten Punkter" af Nils Arne Sørensen i Den Store Danske på lex.dk – Wilsons 14 punkter var et program fremlagt for Kongressen af den amerikanske præsident Woodrow Wilson 8. januar 1918 "... De første fire punkter beskrev principperne for en ny verdensorden: åbent diplomati, havenes frihed, international frihandel og almen nedrustning. Punkt 5 foreslog en upartisk ordning af kolonikrav under hensyntagen til kolonifolkenes interesser. ..."
  Wikiquote har citater i tilknytning til 'New World Order' inden for politik 

Konspirationsteorier